钦定古今图书集成/历象汇编/岁功典/第027卷 > 摸鱼儿〈元夕赠楚芳吴兰〉 张翥
## 钦定古今图书集成/历象汇编/岁功典/第027卷 > 摸鱼儿〈元夕赠楚芳吴兰〉 张翥

记苏台、旧时风景，西楼灯火如画。严城月色依然好，
无复绮罗游冶。欢意谢。向客里相逢，还有诗陶写。金
尊翠斝。把锦字新声，红牙小拍，分付倦司马。　《繁华
梦》，唤起燕娇莺姹。肯教辜负元夜。楚芳玉润吴兰媚，
一曲夕阳西下。沈醉罢。君试看、人生谁是无情者。先
生归也。但留意江南，杏花春雨，和泪在罗帊。